钦定古今图书集成/理学汇编/文学典/第061卷 > 罗颖
## 钦定古今图书集成/理学汇编/文学典/第061卷 > 罗颖

按马令《南唐书》本传：颖，南昌人也。”经传：“涉躐，与里人
彭会友善，皆以词赋称。开宝中，诣金陵，举进士第，例
以黄衣守选。及王师问罪，后主衔璧，颖再应乡举下
第。道经汉高祖庙，颖题诗，其落句云：‘嫚侮群豪夸大
度，可怜容得辟阳侯’。少顷，辄自免冠，鞠伏庙庭，口陈
自咎之言，掖而去，数日卒。颖初就举金陵，试《销刑鼎
赋》《儒术之本论》，有司以邓及为第一，颖为末缀。榜既
上，后主迁颖第二，手笔圈其名。颖是夕梦黑气环身，
有长人自上挽而出之。